নবীগঞ্জ প্রতিনিধি ॥ নবীগঞ্জে শ্বাশুরী ও পুত্রবধূর ঝগড়াকে কেন্দ্র করে দুই পরিবারের লোকদের মধ্যে সংঘর্ষ হয়েছে। এতে উভয় পক্ষে ১০ জন আহত হয়েছে। গত রবিবার রাতে বড় ভাকৈর পশ্চিম ইউনিয়নের মাধবপুর গ্রামে এ ঘটনাটি ঘটেছে। সংশ্লিষ্ট সূত্রে জানা গেছে, গত রবিবার সকালে ওই গ্রামের আলিফ উল্লাহর স্ত্রী চমকচাঁন বিবির সাথে পুত্র বধূর ঝগড়া হয়। এ খবর পুত্রবধূর বাপের বাড়ীর লোকজন জানতে পারলে ওই দিন রাতে পুত্রবধূর ভাই লিটন মিয়া সহ ৮/১০ জন লোক আলিফ উল্লাহর বাড়ীতে যায়। এ নিয়ে দু’পক্ষের লোকজনের মধ্যে বাদানুবাদ হয়। এক পর্যায়ে উভয় পক্ষ সংঘর্ষে জড়িয়ে পরে। সংঘর্ষে অন্তত ১০ জন আহত হয়। আহতদের মধ্যে রেজিয়া বিবি (৫০)কে আশংকাজনক অবস্থায় নবীগঞ্জ উপজেলা স্বাস্থ্য কমপ্লেক্সে নিয়ে গেলে কর্তব্যরত ...